Brett Finlay

B. Brett Finlay, OC OBC FRSC (født 4. april 1959) er en kanadisk mikrobiolog som er godt kjent for sitt bidrag til å forstå hvordan mikrober forårsaker sykdom hos mennesker, og for å utvikle nye verktøy for å bekjempe infeksjoner, samt den rollen mikrobiota spiller i menneskers helse og sykdommer. Nettstedet science.ca omtaler ham som en av verdens ledende eksperter på molekylær forståelse av hvordan bakterier kan infisere sine verter. Han ledet også SARS Accelerated Vaccine Initiative (SAVI), samt utviklet vaksiner mot SARS og en storfevaksine mot E. coli O157:H7. Hans nåværende forskning fokuserer på patogen E. coli og Salmonella patogenisitet, og mikrobiotas rolle i infeksjoner, astma, og underernæring. Han er for tiden "UBC Peter Wall Distinguished Professor" og professor ved Michael Smith-laboratoriene, Mikrobiologi og Immunologi, og Biokjemi og Molekylær Biologi, samt Co-director og Seniorforsker ved CIFAR Humans and Microbes program. Han er også medforfatter av boken Let Them Eat Dirt: Saving Your Child from an Oversanitized World and The Whole-Body Microbiome: How to Harness Microbes - Inside and Out - For Lifelong Health. Finlay står bak over 500 publikasjoner i fagfellevurderte tidsskrifter, og har fungert som redaktør av flere faglige publikasjoner i mange år.

Finlay tok sin bachelorgrad i realfag (Laud) i 1981 og Ph.d i 1986 i biokjemi fra University of Alberta og gjorde sitt postdoktorgradsarbeid ved Stanford University med Dr. Stanley Falkow (1986-1989).

Finlays laboratorium er basert i Vancouver, British Columbia, Canada, i Michael Smiths laboratorier på University of British Columbia, og innebærer et tverrfaglig forskningsprogram som undersøker hvordan mikrober bidrar til både menneskers helse og sykdom. Laboratoriet fokuserer spesifikt på type III-utskilte virulensfaktorer fra Salmonella og patogensk E. coli, hvordan mikrobiota påvirker smittsom diaré, mikrobiotas rolle i astma, underernæring, og miljømessig enteropati.

Utmerkelser 
Finlay var medforfatter på en bok for det brede publikum, Let Them Eat Dirt: Saving your child from an oversanitized world, om den avgjørende rollen mikrober spiller i barnets tidlige utvikling, og den store innvirkningen de har på både helse og sykdommer. Boken ble utgitt av Algonquin Books (USA) og Greystone (Canada) i september 2016, og er oversatt til 11 språk

I The Whole-Body Microbiome: How to harness microbes - inside and out - for lifelong health, fokuserer Finlay og hans datter Dr. Jessica Finlay, som er miljøgerontolog, på den yrende verden av mikrober som finnes overalt, i og rundt oss. I boken foreslår Finlay forbedringer innen livsstil, kosthold og husholdningspraksis for å fremme den riktige typen mikrobiell eksponering.

Referanser 

Alumni fra Stanford University